turjo4nis/wikipedia-bn-dump-20250701 huggingface dataset:
অনন্যা (ম্যাগাজিন)

অনন্যা বাংলাদেশের একটি নারী বিষয়ক মাসিক ম্যাগাজিন। এটি ১৯৮৭ সাল থেকে নিয়মিত প্রকাশিত হচ্ছে। এ ম্যাগাজিনের পক্ষ থেকে বাংলাদেশে সামাজিক ভাবে বিভিন্ন সফল নারীদের ১৯৯৩ সাল অনন্যা শীর্ষ দশ পুরস্কার শীর্ষক বার্ষিক পুরস্কার দেওয়া হয়।

অনন্যা শীর্ষ দশ 

১৯৯৩ সাল থেকে বিভিন্ন ক্ষেত্রে সফল নারীদের অনন্যা শীর্ষ দশ পুরস্কার দিচ্ছে এ ম্যাগাজিনটি।

তথ্যসূত্র

বহিঃসংযোগ 

১৯৮৭-এ প্রতিষ্ঠিত ম্যাগাজিন
বাংলা ভাষার ম্যাগাজিন
বাংলাদেশের পাক্ষিক ম্যাগাজিন
বাংলাদেশের মহিলাদের ম্যাগাজিন
১৯৮৭-এ বাংলাদেশে প্রতিষ্ঠিত
দ্বি-সাপ্তাহিক ম্যাগাজিন
বাংলাদেশের ম্যাগাজিন
নারীদের ম্যাগাজিন
বাংলাদেশে নারীদের ইতিহাস
ধর্মে আছো জিরাফেও আছো

ধর্মে আছো জিরাফেও আছো ভারতীয় বাঙালি কবি শক্তি চট্টোপাধ্যায় রচিত কাব্যগ্রন্থ, যেটি ১৯৬৫ সালে ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কাব্যগ্রন্থের প্রচ্ছদ অঙ্কণ করেছেন নিতাই ঘোষ। শক্তি কাব্যগ্রন্থটি উৎসর্গ করেছেন 'আধুনিক কবিতার দুর্বোধ্য পাঠকের হাতে'।

গঠন
শক্তি চট্টোপাধ্যায় এই কাব্যগ্রন্থ রচনার প্রসঙ্গে বলেছেন, তিনি এতে সচেতনভাবে রবীন্দ্রনাথের ভাষাভঙ্গিতে রচনার চেষ্টা চালিয়েছেন।

কবিতাসূচি
এই কাব্যগ্রন্থে সর্বমোট ৮৫ টি কবিতা সংকলিত হয়েছে।

হলুদ বাড়ি
বাগানে কি ধরেছিলে হাত
স্বর্ণচাপার ঘর
ভেবেছিলাম
তোমর পথ কি আমার পথেই পড়ে
প্রিয়তমা, শুকতারা
এই গ্রাম পর্বতে
আমি স্বেচ্ছাচারী
অন্ধকারে
তুমি কি আমারো চেয়ে বড়ো
জুলেখা ডবসন
বাঁধের উপর চাঁদ উঠেছে
আমি কেবলি বাতপি
জ্যোৎস্নার বল্লম হাতে
দূরগামী গাড়ি
উপকূলে শুয়ে আছে অনিমেষ
হৃদয়পুর
স্থায়ী
ঝাউয়ের ডাকে
অমরাবতীর আলো
গোপন শিক্ষা
বসন্ত আসে
কে আর তেমন ভালোবাসে
ভিতরে আমার
কেতকী
চৈত্রে
সমুদ্র অভিমুখে
ব্রিজ—যমুনার জল
সময় হয়েছে
চাবি
সময়
মনে কি তোমার
তুমি জানো
তুমি যেনো রেলের স্টেশন
দেয়ালের কাছে
অবনী বাড়ি আছো
আছে আছে সে এখানে আছে
ফাঁকি
আনন্দ-ভৈরবী
তোমাকেই মনে পড়ে
ধর্ম 
অধর্ম
সরোজিনী বুঝেছিলো
পারিপার্শ্বিক থেকে
পাহাড়ে পাহাড়ে
প্রকৃতির কাছ থেকে
কার্তিকের শেষ রাতে
রাতের নির্জনে
এখনও বুকের মাঝে ওঠে গ্রিস
আজও আমি
কোনোদিনই পাবে না আমাকে—
চাঁদের ভিতরে
জীবনের কোলে বসে মরণের অবসাদ
কে বাগানে
তুমি শুধু নও তোমারি আপন
কাছে
ছিন্ন পাতার সাজাই তরণী
আমার ছিলো একটি ক্ষেতের চাষ
এবার হয়েছে সন্ধ্যা
কৃষ্ণচুড়ার পথ
সেই ফেলে-আসা রুমাল
রাষ্ট্রীয় আদেশ
মনে পড়ল
ভূতপ্রেত ছিলো কিংবা নারী
মনে আমার
সে
স্বেচ্ছা
ফুটবল
মন বলে
ভাসাই নদীতে নৌকা
বনে বনে
ব্লিডিং হার্ট
নতুন করে কি বাঁচা সম্ভব হবে?
স্বার্থ
যখন বৃষ্টি নামল
মালির একান্ত প্রয়োজন
অনন্ত কুয়ার জলে চাঁদ পড়ে আছে
কার পদধ্বনি
ছুটি ছুটি একান্তই ছুটি
প্রেম
যাকে চেয়েছিলাম তাকে
দুই বাংলাই রইল না কাছাকাছি
দুয়ার খুলে দাও, প্রহরী
ফাঁদের মতো প্রেম
অন্ধকারের বন্ধনে

আরও দেখুন
 শক্তি চট্টোপাধ্যায়ের গ্রন্থতালিকা

তথ্যসূত্র

বহিঃসংযোগ

১৯৬৫-এর বই
শক্তি চট্টোপাধ্যায়ের কাব্যগ্রন্থ
বাংলা কাব্য
দেদ্রিক বোয়াতা

দেদ্রিক অঙ্গা বোয়াতা (, ; জন্ম: ২৮ নভেম্বর ১৯৯০; দেদ্রিক বোয়াতা নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০০৮ সালে, বোয়াতা বেলজিয়াম অনূর্ধ্ব-১৯ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩১ ম্যাচে অংশগ্রহণ করেছেন।

প্রারম্ভিক জীবন
দেদ্রিক অঙ্গা বোয়াতা ১৯৯০ সালের ২৮শে নভেম্বর তারিখে বেলজিয়ামের উকলে জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল
তিনি তার স্থানীয় ক্লাব ব্রাসেলসের যুব পর্যায়ে খেলার মাধ্যমে ফুটবলে তার খেলোয়াড়ী জীবন শুরু করেন। অতঃপর তিনি ২০০৬ সালে, ম্যানচেস্টার সিটিতে যোগদান করেন। তিনি ২০০৮ সালে, এফএ কাপজয়ী ম্যানচেস্টার সিটি দলের একজন সদস্য ছিলেন। তিনি ফাইনালে চেলসির বিপক্ষে উভয় লেগে খেলেছেন। ২০০৯ সালের এপ্রিল মাসে, তিনি ম্যানচেস্টার সিটি অ্যাকাডেমির মাসের সেরা খেলোয়াড় নির্বাচিত হয়েছেন। ২০০৯–১০ মৌসুমে, ম্যানচেস্টার সিটির যুব দল হতে প্রধান দলে স্থান পাওয়া ৭ অ্যাকাডেমি খেলোয়াড়ের মধ্যে তিনি একজন ছিলেন।

আন্তর্জাতিক ফুটবল
বোয়াতা বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৮ সালে বেলজিয়াম অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৩ ম্যাচে অংশগ্রহণ করে ২টি গোল করেছেন।

২০১০ সালের ১২ই অক্টোবর তারিখে, ১৯ বছর, ১০ মাস ও ১৪ দিন বয়সে, ডান পায়ে ফুটবল খেলায় পারদর্শী বোয়াতা অস্ট্রিয়ার বিরুদ্ধে অনুষ্ঠিত উয়েফা ইউরো ২০১২ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় টবি আল্ডারওয়েরেল্টের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ৪–৪ গোলে ড্র হয়েছিল। বেলজিয়ামের হয়ে অভিষেকের বছরে বোয়াতা সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯০-এ জন্ম
জীবিত ব্যক্তি
বেলজীয় ফুটবলার
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
ফুটবল রক্ষণভাগের খেলোয়াড়
ম্যানচেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
এরেডিভিজির খেলোয়াড়
ইংল্যান্ডে প্রবাসী ফুটবলার
নেদারল্যান্ডসে প্রবাসী ফুটবলার
২০১৮ ফিফা বিশ্বকাপের খেলোয়াড়
বোল্টন ওয়ান্ডারার্স ফুটবল ক্লাবের খেলোয়াড়
হের্টা বিএসসির খেলোয়াড়
ফুটবল ক্লাব মোলেনবেক ব্রাসেলসের খেলোয়াড়
সেল্টিক ফুটবল ক্লাবের খেলোয়াড়
উয়েফা ইউরো ২০২০-এর খেলোয়াড়
ক্লাব ব্রুজের খেলোয়াড়
বুন্দেসলিগার খেলোয়াড়
বেলজীয় প্রবাসী ফুটবলার
স্কটীয় পেশাদার ফুটবল লিগের খেলোয়াড়
ইংল্যান্ডে বেলজীয় প্রবাসী ক্রীড়াবিদ
বেলজীয় প্রো লিগের খেলোয়াড়
বেলজিয়ামে প্রবাসী ফুটবলার
পুরুষ ফুটবল রক্ষণভাগের খেলোয়াড়
কেভিন মিরায়াস

কেভিন আন্তোনিও জোয়েল গিসলাইন মিরায়াস ই কাস্তিয়ো (জন্ম: ৫ অক্টোবর ১৯৮৭), সাধারণভাবে কেভিন মিরায়াস (), হলেন একজন বেলজীয় পেশাদার ফুটবলার, যিনি এভার্টন হতে অলিম্পিয়াকোস ধারে এবং বেলজিয়াম জাতীয় দলের হয়ে একজন উইঙ্গার হিসেবে খেলেন।

মিরায়াস লিগ ১-এর ক্লাব লিলির হয়ে ২০০৪ সালে তার পেশাদার ক্যারিয়ার শুরু করেন। অতঃপর ২০১০ সালে গ্রিক ক্লাব অলিম্পিয়াকোসের হয়ে খেলার পুর্বে তিনি সেইন্ট-ইতিয়েনের হয়ে খেলেন। তিনি অলিম্পিয়াকোসের হয়ে খেলার সময় সফলতার মুখ দেখেন, উক্ত ক্লাবের হয়ে তিনি ৫২ ম্যাচে ৩৪টি গোল করেছেন। তিনি অলিম্পিয়াকোসের হয়ে দ্বিতীয় মৌসুমে তিনি ২৫ ম্যাচে ২০টি গোল করে সর্বোচ্চ গোলদাতার পুরস্কার পান। তার অসাধারণ খেলা প্রিমিয়ার লিগের ক্লাব এভার্টনের নজর কাড়ে। এর ফলে ২০১২ সালে গ্রীষ্মে তিনি ৬ মিলিয়ন ইউরোর বিনিময়ে এভার্টনের সাথে একটি চুক্তি স্বাক্ষর করেন।

মিরায়াস ২০০৭ সালে বেলজিয়ামের জ্যেষ্ঠ দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত বেলজিয়ামের হয়ে ৫০-এর অধিক ম্যাচ খেলেছেন। তিনি বেলজিয়ামের বেশ কয়েকটি যুব পর্যায়ে বেলজিয়াবের প্রতিনিধিত্ব করেছেন। তিনি ২০০৮ গ্রীষ্মকালীন অলিম্পিক এবং ২০১৪ ফিফা বিশ্বকাপের মতো প্রতিযোগিতায় বেলজিয়ামের হয়ে খেলছেন।

সম্মাননা

ক্লাব
অলিম্পিয়াকোস
সুপারলিগ গ্রিস (২): ২০১০–১১, ২০১১–১২
গ্রিক ফুটবল কাপ (১): ২০১১–১২

ব্যক্তিগত
সুপারলিগ গ্রিস সর্বোচ্চ গোলদাতা (১): ২০১১–১২
সুপারলিগ গ্রিস মৌসুমের সেরা খেলোয়াড় (১): ২০১১–১২
প্রিমিয়ার লিগ মাসের সেরা গোল (১): মে ২০১৩

তথ্যসূত্র

বহিঃসংযোগ

এভার্টনএফসি.কমে কেভিন মিরায়াস
বেলজীয় এফএ-এ কেভিন মিরায়াস
 
 
 

১৯৮৭-এ জন্ম
জীবিত ব্যক্তি
বেলজীয় ফুটবলার
ইংল্যান্ডে প্রবাসী বেলজীয়
লিল ওলাঁপিক স্পোর্টিং ক্লাবের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
লিগ ১-এর খেলোয়াড়
প্রিমিয়ার লিগের খেলোয়াড়
বেলজীয় প্রবাসী ফুটবলার
ফ্রান্সে প্রবাসী ফুটবলার
গ্রিসে প্রবাসী ফুটবলার
ইংল্যান্ডে প্রবাসী ফুটবলার
২০০৮ গ্রীষ্মকালীন অলিম্পিকের ফুটবলার
ফুটবল উইঙ্গার
২০১৪ ফিফা বিশ্বকাপের খেলোয়াড়
এভার্টন ফুটবল ক্লাবের খেলোয়াড়
এসিএফ ফিওরেন্তিনার খেলোয়াড়
সেরিয়ে আ-এর খেলোয়াড়
সেঁত-এতিয়েন স্পোর্টস অ্যাসোসিয়েশনের খেলোয়াড়
রয়্যাল আন্টভের্প ফুটবল ক্লাবের খেলোয়াড়
সুপার লিগের খেলোয়াড়
গাজিয়ান্তেপ ফুটবল ক্লাবের খেলোয়াড়
ফ্রান্সে বেলজীয় প্রবাসী ক্রীড়াবিদ
ইংল্যান্ডে বেলজীয় প্রবাসী ক্রীড়াবিদ
মোরেইরেন্সে ফুটবল ক্লাবের খেলোয়াড়
লিমাসোল স্পোর্টস অ্যাসোসিয়েশনের খেলোয়াড়
প্রিমেইরা লিগার খেলোয়াড়
সাইপ্রাসীয় প্রথম বিভাগের খেলোয়াড়
ইতালিতে প্রবাসী ফুটবলার
তুরস্কে প্রবাসী ফুটবলার
সাইপ্রাসে প্রবাসী ফুটবলার
বেলজীয় প্রো লিগের খেলোয়াড়
অলিম্পিয়াকোস ফুটবল ক্লাবের খেলোয়াড়
তোরগান আজার

তোরগান গানায়েল ফ্রঁসি আজার (, ; জন্ম: ২৯ মার্চ ১৯৯৩; তোরগান আজার নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব বরুসিয়া ডর্টমুন্ড এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০০৮ সালে, আজার বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ৯টি গোল করেছেন।

প্রারম্ভিক জীবন
তোরগান গানায়েল ফ্রঁসি আজার ১৯৯৩ সালের ২৯শে মার্চ তারিখে বেলজিয়ামের লা লুভিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আজার বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৮ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৬১ ম্যাচে অংশগ্রহণ করে ১৬টি গোল করেছেন।

২০১৩ সালের ২৯শে মে তারিখে, ২০ বছর ও ২ মাস বয়সে, ডান পায়ে ফুটবল খেলায় পারদর্শী আজার মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে আক্রমণভাগের খেলোয়াড় রোমেলু লুকাকুর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৪–২ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে আজার সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৩-এ জন্ম
জীবিত ব্যক্তি
চেলসি ফুটবল ক্লাবের খেলোয়াড়
লিগ ২-এর খেলোয়াড়
বেলজীয় প্রো লিগের খেলোয়াড়
বুন্দেসলিগার খেলোয়াড়
ফ্রান্সে প্রবাসী ফুটবলার
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
বেলজিয়ামের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
রেসিং ক্লাব লঁসের খেলোয়াড়
বরুসিয়া ডর্টমুন্ডের খেলোয়াড়
বরুসিয়া মনশেনগ্লাডবাখের খেলোয়াড়
ফুটবল ক্লাব তুবিজের খেলোয়াড়
স্পোর্টস ক্লাব জুল্টে ওয়ারেখেমের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজীয় ফুটবলার
উয়েফা ইউরো ২০২০-এর খেলোয়াড়
ফুটবল মধ্যমাঠের খেলোয়াড়
বেলজীয় প্রবাসী ফুটবলার
লা লুভিয়েরের ব্যক্তি
ইংল্যান্ডে বেলজীয় প্রবাসী ক্রীড়াবিদ
ফ্রান্সে বেলজীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
পিএসভি আইন্দোভেনের খেলোয়াড়
নেদারল্যান্ডসে প্রবাসী ফুটবলার
রয়্যাল স্পোর্টিং ক্লাব আন্ডারলেখটের খেলোয়াড়
পুরুষ ফুটবল মধ্যমাঠের খেলোয়াড়
এরেডিভিজির খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
ডিভোক ওরিগি

ডিভোক ওকোথ ওরিগি ( ; জন্ম: ১৮ এপ্রিল ১৯৯৫) হলেন একজন বেলজীয় পেশাদার ফুটবলার, যিনি সেরিয়ে আ ক্লাব এসি মিলান এবং বেলজিয়াম জাতীয় দলে একজন আক্রমণভাগের খেলোয়াড় হিসেবে খেলেন। তিনি হচ্ছেন সাবেক কেনিয় ফুটবলার মাইক ওরিগির পুত্র।

ওরিগি ২০১৩ সালে, লিলির হয়ে খেলার মাধ্যমে তার পেশাদার ক্যারিয়ার শুরু করেন। এর প্রায় দেড় বছর পর, তিনি ১০ মিলিয়ন ইউরোর বিনিময়ে প্রিমিয়ার লিগের ক্লাব লিভারপুলে যোগদান করেন। পরবর্তীতে ২০১৪–১৫ মৌসুমে তিনি পুনরায় লিলিতে ধারে খেলতে আসেন।

ওরিগি ২০১৪ সালে বেলজিয়াম জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপের কোয়ার্টার-ফাইনালে পৌঁছানো বেলজিয়াম দলের সদস্য ছিলেন। তিনি হচ্ছেন ফিফা বিশ্বকাপের ইতিহাসে সর্বকনিষ্ঠ বেলজীয় গোলদাতা।

ক্যারিয়ার পরিসংখ্যান

আন্তর্জাতিক

আন্তর্জাতিক গোল

সম্মাননা

ব্যক্তিগত
বছরের সেরা প্রতিশ্রুতিশীল প্রতিভা: ২০১৪

তথ্যসূত্র

বহিঃসংযোগ

 লিভারপুলএফসি.কমে ডিভোক ওরিগি
 
 
 
 

১৯৯৫-এ জন্ম
জীবিত ব্যক্তি
বেলজীয় ফুটবলার
বেলজীয় প্রবাসী ফুটবলার
ফুটবল ফরোয়ার্ড
রয়্যাল রেসিং ক্লাব খেংকের খেলোয়াড়
লিল ওলাঁপিক স্পোর্টিং ক্লাবের খেলোয়াড়
লিভারপুল ফুটবল ক্লাবের খেলোয়াড়
লিগ ১-এর খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
ইংল্যান্ডে প্রবাসী বেলজীয়
ফ্রান্সে প্রবাসী ফুটবলার
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
বেলজিয়ামের আন্তর্জাতিক ফুটবলার
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
ভিএফএল ভলফসবুর্গের খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
এসি মিলানের খেলোয়াড়
সেরিয়ে আ-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইতালিতে প্রবাসী ফুটবলার
ইংল্যান্ডে বেলজীয় প্রবাসী ক্রীড়াবিদ
ফ্রান্সে বেলজীয় প্রবাসী ক্রীড়াবিদ
পুরুষ ফুটবল ফরোয়ার্ড
নটিংহ্যাম ফরেস্ট ফুটবল ক্লাবের খেলোয়াড়
শক্তি চট্টোপাধ্যায়ের গ্রন্থতালিকা

বাংলা ভাষার সাহিত্যিক  শক্তি চট্টোপাধ্যায় (১৯৩৪-১৯৯৫) কাব্য, ছড়া, উপন্যাস, কিশোরসাহিত্য, সমালোচনা, অনুবাদ ইত্যাদি বিষয়ে প্রায় পঞ্চাষের অধিক বই রচনা করেছেন, যেগুলোর বেশিরভাগই তার জীবদ্দশায় এবং কয়েকটি মৃত্যুর পর প্রকাশিত হয়েছে। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হলঃ

কাব্যগ্রন্থ
শক্তি চট্টোপাধ্যায় চল্লিশের অধিক কাব্যগ্রন্থ রচনা করেছেন। ১৯৮৩ সালে, যেতে পারি কিন্তু কেন যাবো (১৯৮২) কাব্যগ্রন্থের জন্য তিনি সাহিত্য অকাদেমি পুরস্কার লাভ করেন।

যৌথ কাব্যগ্রন্থ

কাব্যসংকলন

অনূদিত কাব্য

ছড়াসংগ্রহ

গল্পগ্রন্থ

উপন্যাস

প্রবন্ধসংগ্রহ

ভ্রমণবিষয়ক গ্রন্থ

তথ্যসূত্র

বহিঃসংযোগ
 পরবাসে শক্তি চট্টোপাধ্যায়ের গ্রন্থপঁজী। সংকলক: সমীর সেনগুপ্ত

বাঙালি সাহিত্যিকদের সাহিত্য কর্ম
গ্রন্থতালিকা
সেলেস্ট হোম

সেলেস্ট হোম (; ২৯শে এপ্রিল ১৯১৭ - ১৫ই জুলাই ২০১২) হলেন একজন মার্কিন অভিনেত্রী ও গায়িকা। অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেছেন। এছাড়া তিনি আমেরিকান থিয়েটার হল অব ফেমে ভূষিত হয়েছেন।

১৯৩৭ সালে হ্যামলেট মঞ্চনাটক দিয়ে তার কর্মজীবন শুরু হয়। তার অভিনীত প্রথম চলচ্চিত্র থ্রি লিটল গার্লস ইন ব্লু (১৯৪৬)। পরের বছর জেন্টলম্যান্‌স অ্যাগ্রিমেন্ট (১৯৪৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। পরবর্তীকালে তিনি কাম টু দ্য স্টেবল (১৯৪৯) ও অল অ্যাবাউট ইভ (১৯৫০) চলচ্চিত্রের অভিনয়ের জন্য আরও দুটি একাডেমি পুরস্কারের মনোনয়ন লাভ করেন। টেলিভিশনে তিনি ব্যাকস্টেয়ার্স অ্যাট দ্য হোয়াইট হাউজ নাটকে অভিনয়ের জন্য সীমিত ধারাবাহিকে শ্রেষ্ঠ পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।

প্রারম্ভিক জীবন
সেলেস্ট হোম ১৯১৭ সালের ২৯শে এপ্রিল নিউ ইয়র্ক অঙ্গরাজ্যের ম্যানহাটনে জন্মগ্রহণ করেন এবং বেড়ে ওঠেন। সেলেস্ট তার পিতামাতার একমাত্র সন্তান ছিলেন। তার মাতা জিন পার্ক একজন মার্কিন পোট্রেট শিল্পী ও লেখক। তার পিতা থিওডর হোম একজন নরওয়েজীয় ব্যবসায়ী ছিলেন, যার কোম্পানি লন্ডনের লয়েডসকে নৌ সামগ্রী সরবরাহ করতেন। তার পিতামাতার পেশার কারণে তিনি কৈশোরে প্রায়ই বিভিন্ন স্থানে ভ্রমণ করতেন এবং নেদারল্যান্ডস, ফ্রান্স ও মার্কিন যুক্তরাষ্ট্রের বিভিন্ন বিদ্যালয়ে পড়াশোনা করেন। তিনি শিকাগোর ইউনিভার্সিটি স্কুল ফর গার্লসে তার মাধ্যমিক শিক্ষা শুরু করেন এবং পরে ফ্রান্সিস ডাব্লিউ. পার্কার স্কুলে স্থানান্তরিত হন। পার্কার স্কুলে তিনি অসংখ্য বিদ্যালয়ের মঞ্চনাটকে অভিনয় করেন এবং ১৯৩৫ সালে সেখান থেকে পাস করেন। তিনি এরপর শিকাগো বিশ্ববিদ্যালয়ে নাট্যকলায় ভর্তি হন এবং ১৯৩০-এর দশকের শেষভাগে মঞ্চ অভিনেত্রী হিসেবে পরিণত হন।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 
 
 
 

১৯১৭-এ জন্ম
২০১২-এ মৃত্যু
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
নরওয়েজীয় বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
নিউ ইয়র্ক শহরের সঙ্গীতশিল্পী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
শিকাগো বিশ্ববিদ্যালয়ের প্রাক্তন শিক্ষার্থী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
নিউ জার্সির অভিনেত্রী
অডিওবই পাঠক
পূজা ধান্ডা

পূজা ধান্ডা(), (জন্ম ১৯৯৪ সালের ১ জানুয়ারী) একজন ভারতীয় মহিলা ফ্রিস্টাইল কুস্তিগির। যিনি ২০১০ সালের গ্রীষ্ম যুব অলিম্পিকে এবং ২০১৮ সালে কমনওয়েলথ গেমসে রৌপ্য পদক জিতেছেন।

কুস্তিগির পূজা ধান্ডাকে প্রাথমিকভাবে ব্লকবাস্টার 'দাঙ্গাল' (চলচ্চিত্র) তে ববিতা কুমারী ফোগাটের ভূমিকায় অভিনয় করার জন্য নির্বাচিত করা হয়েছিল, যা তিনি নিজের চোট আঘাতের কারণে অভিনয় করতে পারেনি এবং পরবর্তী কালে তিনি বাস্তব জীবনে, জাতীয় চ্যাম্পিয়নশিপে ববিতার বোন, গীতা ফোগাটকে পরাজিত করেন।

ব্যক্তিগত এবং কর্মজীবন 
পূজা ধান্ডা হরিয়ানার হিসার জেলার বুদানা গ্রামের হিন্দু জাট পরিবারে জন্মগ্রহণ করেন।। পূজা মাহাবের স্টেডিয়ামে জুডো খেলোয়াড় হিসেবে শুরু করেন কিন্তু ২০০৯ সালে কুস্তিতে চলে যান। ২০১৩ সালে জাতীয় চ্যাম্পিয়নশিপে আত্মপ্রকাশের পর তিনি ফাইনালে ববিতা ফোগ্যাটকে পরাজিত করেন এবং ২০১৭ সালের মধ্যে চারটি চারটি জাতীয় চ্যাম্পিয়নশিপ জিতে নেন। প্রো রেসলিং লিগে, তিনি বিশ্ব ও অলিম্পিক চ্যাম্পিয়ন যুক্তরাষ্ট্রের হেলেন মারুলিসকে দুই দুইবার হারিয়ে দেন, বিশ্ব চ্যাম্পিয়নশিপের রৌপ্য পদক এবং অলিম্পিকের ব্রোঞ্জ মেডেলিস্ট নাইজেরিয়ার ওডুনায় অ্যাডেকুওরোয়কে এবং বিশ্ব চ্যাম্পিয়নশিপ রৌপ্য পদক বিজয়ী মারওয়া আমরিকে হারান।

২০১০ গ্রীষ্মকালীন যুব অলিম্পিকস, সিঙ্গাপুর 
২০১০ সালে, সিঙ্গাপুরে গ্রীষ্মকালীন যুব অলিম্পিকে মেয়েদের ফ্রিস্টাইল ৬০ কেজি ইভেন্টে পূজা রৌপ্য পদক জিতেছেন, ফাইনালে মঙ্গোলিয়ার বাটারজরিজিন্যাল বাটেতসেতগেগকে হারিয়ে।

চোট আঘাত, অবসর কক্ষ, ফিরে আসা 
২০১৫ সালের নভেম্বরে, লখনৌয়ের একটি প্রশিক্ষণ ক্যাম্পে পূজা এক অনুশীলন সেশনের সময় অ্যান্টিওরির ক্রুসিট লিগমেন্ট (এসিএল) ছিঁড়েছিলেন। অস্ত্রোপচারের ভয়ে তার মন দিশেহারা হয়ে পড়েছিল কারণ সে এখনও পর্যন্ত তার তেমন নাম হয়নি। তবে, তার পিতা-মাতা তাকে ম্যাটে ফিরে আসার জন্য অনুপ্রেরণা দেন এবং একটি দীর্ঘস্থায়ী পুনর্বাসনের সময় বেরিয়ে আসতে সাহায্য করেন। পূজার সমস্যা জটিল হয়ে ওঠে কারণ সে হিসার জেলায় একটিও ফিজিওথেরাপিস্ট খুঁজে পাচ্ছছিলেন না, দিল্লীতেও তেমন পাওয়া যাইনি। পর পর দুবার সার্জারি করার পর, পূজা পুরোপুরি সুস্ত হয়ে ওঠেন। তিনি আবার দুইটি ম্যাচ জিতেছিলেন এবং ফিরে আসার জন্য খুব খুশি হন। তিনি ২০১৭ সালে, জাতীয় চ্যাম্পিয়ন হওয়ার পাশাপাশি কমনওয়েলথ গেমসের জন্য নির্বাচিত হন।

২০১৮ প্রো রেসলিং লিগ (পিডব্লিউএল), (সিজেন ২) 
২০১৮ প্রো রেসলিং লিগ (পিডব্লিউএল), (সিজেন ২), দুই সপ্তাহের প্রতিজগিতায়, ২০১৮ চ্যাম্পিয়ন পাঞ্জাব রাজ্যের জন্য ৫৭ কিলোগ্রামের শ্রেণিতে পূজা প্রতিদ্বন্দ্বিতা করেন, তিনি বিশ্ব ও অলিম্পিক চ্যাম্পিয়ন হেলেন মারুলিসকে দুইবার পরাজিত করেন যার মধ্যে চূড়ান্ত ফাইনালের জয়। তিনি বিশ্ব চ্যাম্পিয়নশিপের রৌপ্য পদক এবং অলিম্পিকের ব্রোঞ্জ মেডেলিস্ট ওডুনায় অ্যাডেকুওরোয়, নাইজেরিয়ার (৫৮ কেজি) এবং তিউনিসিয়ায় (৫৫ কিলোগ্রাম) বিশ্ব চ্যাম্পিয়নশিপ রৌপ্য মেডেলিস্ট মারওয়া আম্রিকেও হারান। এই চিত্তাকর্ষক বিজয় অর্জনের পর, এরপর, পূজা, কমনওয়েলথ এবং এশিয়ান গেমসের স্কোয়াডে একটি পদক প্রত্যাশা হিসেবে বিবেচিত হন।

২০১৮ কমনওয়েলথ গেমস, গোল্ড কোস্ট, অস্ট্রেলিয়া 
২০১৮ সালের কমনওয়েলথ গেমসে পূজা রৌপ্য পদক জিতেছেন। ক্যারিয়ার স্পোর্টস এরিনার মহিলাদের ৫৭ কেজি ফ্রিস্টাইলের কুস্তিতে ফাইনালে নাইজেরিয়ার ওদুনয়ো অ্যাডুকুওরোয়ে কাছে ৭-৫ এ হেরে যান।

তথ্যসূত্র 

১৯৯৪-এ জন্ম
জীবিত ব্যক্তি
২১শ শতাব্দীর ভারতীয় নারী
২১শ শতাব্দীর ভারতীয় ব্যক্তি
কমনওয়েলথ গেমসে রৌপ্যপদক বিজয়ী ভারতীয়
এশিয়ান গেমসে ভারতের প্রতিযোগী
অর্জুন পুরস্কার প্রাপক
বিশ্ব কুস্তি চ্যাম্পিয়নশিপের পদক বিজয়ী
হরিয়ানার মহিলা ক্রীড়াবিদ
মিশেল ফাইফার

মিশেল মারি ফাইফার (ইংরেজি: Michelle Marie Pfeiffer; জন্ম: ২৯শে এপ্রিল ১৯৫৮) হলেন একজন মার্কিন অভিনেত্রী ও প্রযোজক। অভিনয়ের স্বীকৃতি হিসেবে তিনি একটি গোল্ডেন গ্লোব পুরস্কার, একটি বাফটা পুরস্কার, একটি রৌপ্য ভল্লুক ও একাধিক ক্রিটিকস সার্কেল পুরস্কার লাভ করেছেন এবং তিনটি একাডেমি পুরস্কার ও একটি এমি পুরস্কারের মনোনয়ন অর্জন করেছেন।

১৯৭৮ সালে তিনি তার কর্মজীবন শুরু করেন। তিনি ১৯৮২ সালে সঙ্গীতধর্মী গ্রিজ টু ছবিতে প্রথম কেন্দ্রীয় ভূমিকায় কাজ করেন। তিনি ব্রায়ান দে পালমার অপরাধধর্মী থ্রিলার স্কারফেস (১৯৮৩) দিয়ে প্রথম মূলধারার চলচ্চিত্রে সফলতা লাভ করেন। তিনি ডেঞ্জারাস লিয়াজুঁ (১৯৮৮), দ্য ফেবুলাস বেকার বয়েজ (১৯৮৯) এবং লাভ ফিল্ড (১৯৯২) চলচ্চিত্রগুলোতে অভিনয় করে তিনটি একাডেমি পুরস্কারের মনোনয়ন লাভ করেন এবং তিনটি ছবির জন্য তিনি যথাক্রমে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার (১৯৮৮) শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার (১৯৮৯) ও শ্রেষ্ঠ অভিনেত্রী বিভাগে রৌপ্য ভল্লুক (১৯৯২) অর্জন করেন।

ফাইফার টিম বার্টন পরিচালিত সুপারহিরো চলচ্চিত্র ব্যাটম্যান রিটার্নস (১৯৯২) চলচ্চিত্রে ক্যাটওম্যান চরিত্রে অভিনয়ের জন্য সমালোচক ও দর্শকদের প্রশংসা অর্জন করেন। তিনি পরবর্তীতে মার্টিন স্কোরসেজির দি এজ অব ইনোসেন্স (১৯৯৩), মাইক নিকোল্‌সের উল্‌ফ (১৯৯৪), রবার্ট জেমেকিসের হোয়াট লাইজ বিনিথ (২০০০) ও পিটার কসমিন্‌স্কির হোয়াইট ওলিন্ডার (২০০২) চলচ্চিত্রে শ্রেষ্ঠাংশে কাজ করেন। পাঁচ বছরের অভিনয় বিরতির পর তাকে হেয়ারস্প্রে (২০০৭), চেরি (২০০৯), ও ডার্ক শ্যাডোজ (২০১২) চলচ্চিত্রে দেখা যায়। তিনি এইচবিওর দ্য উইজার্ড অব লাইজ (২০১৭) টেলিভিশন চলচ্চিত্রে রুথ ম্যাডফ চরিত্রের জন্য তার প্রথম এমি পুরস্কারের মনোনয়ন লাভ করেন। এছাড়া তিনি ২০১৭ সালের মাদার ও মার্ডার অন দি ওরিয়েন্ট এক্সপ্রেস এবং ২০১৮ সালে অ্যান্ট-ম্যান অ্যান্ড দ্য ওয়াস্প ছবিতে কাজ করেন।

তথ্যসূত্র

বহিঃসংযোগ

 
 
 
 
 

১৯৫৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
ক্যালিফোর্নিয়ার অভিনেত্রী
জার্মান বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
মার্কিন কণ্ঠাভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন পরিবেশবাদী
মার্কিন সুন্দরী প্রতিযোগিতা বিজয়ী
শ্রেষ্ঠ অভিনেত্রী বিভাগে রৌপ্য ভল্লুক বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
মার্কিন শেকসপিয়রীয় অভিনেত্রী
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
মার্কিন মঞ্চ অভিনেত্রী
ইতালীয় বংশোদ্ভূত মার্কিন ব্যক্তি
শাহেদ শরীফ খান

শহীদ শরীফ খান একজন বাংলাদেশী টেলিভিশন এবং চলচ্চিত্র অভিনেতা, পরিচালক ও লেখক। ১৯৯৭ সালে তিনি একটি বিজ্ঞাপনের মডেল হওয়ার মাধ্যমে তার অভিনয় জীবন শুরু হয়। তিনি তার অভিনয়ের জন্য তিন বার মেরিল প্রথম আলো পুরস্কারের জন্য মনোনয়ন পেয়েছিলেন। তার উল্লেখযোগ্য চলচ্চিত্রের মধ্য রয়েছে সেনাপতি, প্রিয় সাথী, জয়যাত্রা, হৃদয় শুধু তোমার জন্য, টক ঝাল মিষ্টি। তিনি বাংলাদেশের পাশাপাশি ভারতের কলকাতায় বাংলা চলচ্চিত্রে অভিনয় করেছে।

পারিবারিক জীবন
শাহেদ অভিনেতা আবুল হায়াতের কন্যা নাতাশা হায়াতকে বিবাহ করেন। তাদের এক ছেলে ও এক মেয়ে রয়েছে।

কর্মজীবন

নাটক
শাহেদ শরীফ খান ২০০০ সালে আনিসুল হক কর্তৃক লিখিত ও মোস্তফা সরওয়ার ফারুকী কর্তৃক পরিচালিত “একান্নবর্তী” নামের একটি ধারাবাহিক নাটকে অভিনয়ের মাধ্যমে তার টেলিভিশন ক্যারিয়ার শুরু করেন। এখানে তিনি মৌটুসি বিশ্বাসের সাথে অভিনয় করেছিলেন যিনি একই নাটকের মাধ্যমে তার টেলিভিশন ক্যারিয়ার শুরু করেন, এতে আবুল হায়াতও অভিনয় করেছিলেন। এটি আনিসুল  হকের লেখা ও মোস্তাফা সারোয়ার ফারুকির পরিচালিত একটি নাটক ছিল।

চলচ্চিত্র

জি সরকার পরিচালিত ‘প্রিয় সাথী’ চলচ্চিত্রে অভিনয়ের মাধ্যমে চলচ্চিত্রের অভিষেক হয় তার। এরপর তিনি ‘হৃদয় শুধু তোমার জন্য’ এবং ‘জয়যাত্রা’ চলচ্চিত্রে অভিনয় করেন। ২০০২ সালে দেবাশীষ বিশ্বাস পরিচালিত টেলিছবি ‘টক ঝাল মিষ্টি'তেও অভিনয় করেছিলেন তিনি। তার কাজের মধ্য টক ঝাল মিষ্টি (২০০২), হৃদয় শুধু তোমার জন্য (২০০৪), জয়যাত্রা (২০০৪), অজ্ঞাতনামা (২০১৬) উল্লেখযোগ্য চলচ্চিত্র। ২০১৭ সালে ভারতীয় পরিচালক রিঙ্গো ব্যানার্জি তাঁকে  বলিউড অভিনেতা রিয়া সেন এবং পরমব্রত চট্টোপাধ্যায়ের  বিপরীতে অভিনয়ের জন্য নির্বাচিত করেন। ২০২০ সালে "পিতৃসত্তা" নামে কিশোরী অবস্থায় ধর্ষণে শিকার এক বালিকাকে নিয়ে তৈরি একটি স্বল্পদৈর্ঘ্য চলচ্চিত্রে বাবার চরিত্রে অভিনয় করেছেন।

চলচ্চিত্র

টেলিভিশন নাটক

পরিচালনায়

টেলিভিশন নাটক 

 এটিএন বাংলায় প্রচারিত আয়নার সাথে আলিঙ্গন
 চ্যানেল আইয়ে প্রচারিত ২৬ পর্বের ফ্যাশন
 বৈশাখী টিভিতে প্রচারিত আস্তালায়ভিস্তা
 চ্যানেল আইয়ে প্রচারিত বুবাই

কবিতা 
২০১৭ সালে, শরীফ খান তোমার জন্য নামে একটি কবিতা বই প্রকাশ করেছিলেন, যা কথোপকথনের রূপ অনুসরণ করে লেখা এবং তিনি ব্যক্তিগতভাবে একুশে বইমেলায় বইটি  উপস্থাপন করেছিলেন ।

তথ্যসূত্র

বহিঃসংযোগ
 
 

১৯৭৪-এ জন্ম
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
জীবিত ব্যক্তি